
Olefin-maleinsav-anhidrid kopolimer alapú kompatibilizáló adalékok alkalmazása hulladék PET/HDPE blendek összeférhetőségének javítására

Kulcsszavak: Újrahasznosítás; Műanyag; Extrúzió; Fröccsöntés; Gyártás
Kísérleti munkám során olefin-maleinsav-anhidrid kopolimer alapú kompatibilizáló adalékok alkalmazását vizsgáltam hulladék PET/HDPE blendek összeférhetőségének javítására, extrudált és fröccsöntött termékekben egyaránt. Négy, különböző funkciós csoporttal rendelkező kísérleti és egy kereskedelmi adalék hatását tanulmányoztam. A kereskedelmi adalék jelenlétében csak az adalék nélküli blend jellemzőit értem el. Sikerült viszont olyan kísérleti adalék összetételt választanom, amely a húzó és ütő mechanikai tulajdonságokat egyidejűleg javította, utalva arra, hogy a komponensek közötti összeférhetőség is javult.



